armvectores/hy_wikipedia_2023 huggingface dataset:
JenTower

JenTower (Են աշտարակ), երկնաքեր Գերմանիայի Ենա քաղաքում։


== Անվանում ==
Աշտարակը հայտնի է բազմաթիվ անուններով՝ պաշտոնական և ոչ պաշտոնական։ 1992 թվականից մինչև 2005 թվականի հունվար ընկած ժամանակահատվածում աշտարակը կոչվել է Ինտերշոփ աշտարակ՝ հիմնական վարձակալ Ինտերշոփ կոմունիքեյշն AG-ի անվանումով։ 2004 թվականի նոյեմբերի 30-ին շենքը վերանվանվել է JenTower: Մինչև 1995 թվական շենքը օգտագործվել է Ենայի Ֆրիդրիխ Շիլլերի անվան համալսարանի կողմից, ուստի դեռևս հայտնի է որպես համալսարանի աշտարակ։
Լրացուցիչ ոչ պաշտոնական անուններն են՝ Phallus Jenensis,  Keksrolle (Կեքս ռուլետ) կամ Henselmann աշտարակ՝ ճարտարապետ Հերման Հենզելմանի անունով։ Հաճախ այն պարզապես կոչվում է աշտարակ։


== Շրջակայքի շինություններ ==
JenTower-ը գտնվում է հենց այսպես կոչված 15-րդ շենքի դիմաց, որն առաջին գերմանական բարձրահարկ շենքն էր։ Շենք 15-ը կառուցվել է 1915 թվականին՝ 43 մետր բարձրությամբ ճարտարապետ Ֆրիդրիխ Պյուտցերի (1871-1922) նախագծով։ Հարևանությամբ են գտնվում այլ շենքեր՝ Հենզելմանի կողմից նախագծված  Շենք 36-ը (այսօր Ջենոպիկի նստավայրը) և Շենք 59-ը (Carl Zeiss Ենայի հետազոտական շենքը)։


== Կառուցում ==
Աշտարակի ճարտարապետը Գերմանիայի Դեմոկրատական Հանրապետության ամենահայտնի ճարտարապետներից մեկն է՝ Հերման Հենզելմանը։ Մոնոլիտ աշտարակի գաղափարը՝ որպես «քաղաքային թագ», մշակվել է 1920-ական թթ. Մագդեբուրգ քաղաքի ճարտարապետ Բրունո Տաուտի կողմից։
Շինարարությունը սկսվել է 1969 թվականի հունիսին՝ Երկրորդ համաշխարհային պատերազմից պահպանված բնակելի և բիզնես շրջանում։ Հիմնաքարը դրվել է 1970 թվականի ապրիլի 30-ին։ Շինարարությունն իրականացվել է սահող կաղապար մեթոդով և ավարտվել է 1972 թվականի հոկտեմբերի 2-ին՝ 127 մետր բարձրությամբ։ Շրջանաձև աշտարակը երկաթբետոնե կառույց է, երկու ներքնահարկով, 3.20 մետր հաստությամբ հիմքով և 33 մետր տրամագծով։ 1972-1973 թվականներին շենքը եղել է Գերմանիայի ամենաբարձր կառույցը։
1999 թվականին շենքը վաճառվել է։ Ներդրողը մոդերնիզացիան ավարտել է 2001 թվականին։ Ավելացվել են երկու լրացուցիչ հարկեր և UMTS ալեհավաք, իսկ 28-րդ և 29-րդ հարկերը վերածվել են ռեստորանի։ Ալեհավաքի հետ միասին աշտարակի բարձրությունը հասնում է 159 մետրի։ Շենքն ամենաբարձրն է Արևելյան Գերմանիայում, իսկ Գերմանիայում 21-րդ ամենաբարձր կառույցն է։


== Ծանոթագրություններ ==


== Արտաքին հղումներ ==
Պաշտոնական կայք
Սվետլայա (գյուղ, Բատեցկի շրջան)

Անվան այլ կիրառումների համար տե՛ս՝ ՍվետլայաՍվետլայա (ռուս.՝ Светлая), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևշատ Ավագյան (այլ կիրառումներ)

Արևշատ Ավագյան անուն-ազգանունը կարող է վերաբերել հետևյալ անձանց.

Արևշատ Խոսրովի Ավագյան, հայ բանաստեղծ, նկարիչ, թարգմանիչ, ԽՍՀՄ գրողների միության անդամ 1970-ից, Հայաստանի նկարիչների և լրագրողների միության անդամ (ծնվ. 1940)։
Արևշատ Արամի Ավագյան, հայ քանդակագործ, նկարիչ (1945 - 2009)։
Գյոա (հանքավայր)

Գյոա (նորվ.՝ Gjøa), հանքավայր Նորվեգիայյում։ Տեղակայված է մայրցամաքային Նորվեգիայից 45 կմ արևմուտք՝ Հյուսիսային ծովում:Հայտնաբերվել է 1989թ.-ին։
Գյոա հանքավայրի պաշարները գնահատվում են 83 մլն բարել նավթ ու կոնդենսատ և 40 մլրդ մ³ գազ։
Հանքավայրը շահագործվում է մի խումբ ընկերությունների կողմից՝ GDF Suez (30 %), Petoro (30 %), Statoil (20 %), Royal Dutch Shell (12 %) և RWE (8 %): Օպերատորային աշխատանքները կատարել է Ստատօիլը, իսկ 2010թ.-ից այդ արտոնագիրը անցնելու է GDF Suez.


== Ծանոթագրություններ ==
Զառի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Զառ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 137 հուշարձան (47 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պախեզիկ Վերին

Պախեզիկ Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օմար Շարիֆ

Օմար Շարիֆ (արաբ․՝ عمر الشريف‎‎, ծնվ.՝ Մայքլ Դեմիտրի Շալուբ, ապրիլի 10, 1932(1932-04-10)[…], Ալեքսանդրիա, Եգիպտոս - հուլիսի 10, 2015(2015-07-10)[…], Կահիրե, Եգիպտոս), եգիպտացի դերասան։


== Կենսագրություն ==
Օմար Շարիֆը ծնվել է Եգիպտոսում Ալեքսանդրիա քաղաքում։ Ծնունդով քրիստոնյա էր, սակայն փոխել է անունը և կրոնը, դառնալով Իսլամի հետևորդ, որպեսզի ամուսնանա դերասանուհի Ֆաթեն Համամայի հետ։ Նրա հայրը՝ Ջոզեֆ Շալհուբը լիբիացի գաղթական էր, իսկ մայրը՝ Կլարա Շալհուբը, լիբանա-պաղեստինյան ծագումով եգիպտուհի էր։ Ավարտել է Ալեքսանդրիայի Վիկտորիայի քոլեջը, իսկ հետո Կահիրեի համալսարանը ստանալով մաթեմատիկոս ֆիզիկոսի որակավորում։


== Կինոգործունեություն ==
Դերասանական գործունեությունը սկսել է 1983 թվականից՝ խաղալով եգիպտական ֆիլմերում։ Նրա առաջին անգլալեզու ֆիլմը ռեժիսոր Դևիդ Լինի նկարահանած մասշտաբային «Լոուրենս Արաբացի» ֆիլմն էր (դերերում Պիտեր Օ'Թուլ, Ալեք Գինես), որտեղ նա, խաղալով շերիֆ Ալիի դերը, ներկայացվեց «Օսկարի» երկրորդ պլանի լավագույն դերասան անվանակարգում և այդ ֆիլմով հայտնի դարձավ կինոաշխարհում։ Դրանից հետո խաղացել է Հոլիվուդյան շատ ֆիլմերում, նրա մյուս ամենահայտնի դերերն են՝

Ջոն Կոլորադո - «Մակենայի ոսկին», ռեժիսոր՝ Ջեյ Լի Թոմպսոն, դերերում՝ Գրեգորի Պեկ, Էլի Ուոլլակ, Լի Ջեյ Կոբբ.
Յուրի Ժիվագո - «Դոկտոր Ժիվագո», ռեժիսոր՝ Դևիդ Լին, դերերում՝ Ռոդ Սթայգեր, Ջերալդին Չապլին, Ալեք Գինես, Ռալֆ Ռիչարդսոն, Կլաուս Կինսկի.
Նիկի Առնշտայն - «Զվարճալի աղջիկը», ռեժիսոր՝ Ուիլյամ Ուայլեր, դերերում՝ Բարբաբարա Սթրեյզենդ
Սոհամ - «Հռոմեական կայսրության անկումը», ռեժիսոր՝ Էնթոնի Մեն, դերերում՝ Սոֆի Լորեն, Քրիստոֆեր Պլամմեր, Ալեք Գինես, Ջեյմս Մեյսոն։Նկարահանվել է հայազգի կինոռեժիսոր Անրի Վերնոյի «Մայրիկ» ֆիլմում, որից հետո Թուրքիան արգելել է նրա մուտքը իրենց երկիր։
Ստացել 3 Ոսկե Գլոբուս կինոմրցանակ։


== Ծանոթագրություններ ==
Ղըմլի Փ.

Ղըմլի Փ., գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Շատայ

Շատայ (ռուս.՝ Шатай), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վլադ Միրիցե

Վլադ Միրիցե (ռումիներեն՝ Vlad Miriță), հայտնի է նաև որպես Վլադ (ռումիներեն՝ Vlad, օգոստոսի 2, 1981(1981-08-02), Տըրգովիշտե, Ռումինիա), ռումինացի տենոր։


== Կենսագրություն ==
16 տարեկանում սկսել է պատրաստվել պրոֆեսիոնալ երաժշտական կարիերային՝ «Armonia Valaha Choir» երգչախմբի կազմում մասնակցելով երաժշտական տարբեր մրցույթների։ 2001 թվականից «Madrigal» արևելաեվրոպական կամերային խմբի անդամ է։ 2002 թվականին մասնակցել է «National Pop Festival 2002»-ին։ 2005 թվականին Լուգոժում կայացած «Traian Grozăvescu» տենորների միջազգային մրցույթում զբաղեցրել է երկրորդ տեղը։ 2006 թվականին պարգևատրվել է Բուխարեստի Օպերային թատրոնի թոշակով։


== Եվրատեսիլ 2008 ==

2008 թվականին Վլադ Միրիցեն Նիկոլետա Մատեիի հետ դուետով հաղթել է Ռումինիայի ազգային ընտրական մրցույթում, որի արդյունքում ամեն տարի ընտրվում է Եվրատեսիլ երգի մրցույթում Ռումինիայի մասնակիցը։
Եվրատեսիլ 2008 երգի մրցույթում դուետը «Pe-o margine de lume» երգը կատարել է 2 լեզուներով՝ իտալերեն և ռումիներեն։ Առաջին կիսաեզրափակչում Ռումինիայի մասնակիցներն ստացան բավականին բարձր միավորներ եզրափակիչ փուլ անցնելու համար, սակայն եզրափակիչ փուլում ելույթն անհաջող էր. 45 միավորով նրանք գրավեցին 20-րդ տեղը։
Եվրատեսիլից հետո երգիչը թողարկեց իր առաջին ալբոմը՝ «I’ll Be with You», որի գլխավոր երգը Սառա Բրայթմանի հետ դուետն էր։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-03-03 at the Wayback Machine.
Ֆոկոն դյու Կեր

Ֆոկոն դյու Կեր (ֆր.՝ Faucon-du-Caire, օքս.՝ Faucon dau Caire), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Տյուրե կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04085։


== Բնակչություն ==
Համայնքի բնակչությունը 2008 թվականին կազմում էր 55 մարդ։


== Տնտեսություն ==

2007 թվականի տվյալներով 32 աշխատունակ տարիքի մարդկանցից (15-64 տարեկան) 20-ը տնտեսապես ակտիվ էին, 12-ը անգործ (ակտիվության ցուցանիշը 62,5 %, 1999 թվականին եղել է՝ 77,8 %)։ 20 աշխատունակ բնակիչներից 17-ը աշխատում էին (10 տղամարդ և 7 կին), անաշխատանք էին 3-ը (1 տղամարդ և 2 կին)։ 12 անգործ մարդկանցից 1-ը աշակերտներ կամ ուսանողներ են, 6-ը թոշակառու, 5-ը չէին աշխատում այլ պատճառներով։


== Տեսարժան վայրեր ==
Նոտր Դամ ծխական եկեղեցի (1874թ.)
Ռուսե դղյակ


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ — Ֆոկոն դյու Կեր» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-30 
«Ֆոկոն դյու Կեր» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-13
Կենդանիների ադենովիրուսային հիվանդություններ

Կենդանիներին ադենովիրուսային հիվանդություններ, ադենովիրուսներով հարուցվող կենդանիների հիվանդություն, որը բնորոշվում է շնչառական օրգանների, ստամոքսաղիքային համակարգի, աչքերի, նաև ավշային հյուսվածքի ախտահարումներով։


== Ախտանշաններ ==
Ուսումնասիրված են հետևյալ շիճուկաբանական տիպերը՝ խեկների՝ ինը, խոզերի՝ չորս, թռչունների՝ ութ, ոչխարների՝ չորս և շների՝ երկու։ Հիվանդության նկատմամբ առավել ընկալունակ են երիտասարդ կենդանիները։ 2-3 շաբաթականներին բնորոշ է ընկճվածությունը, բարակ աղիների բորբոքումը, աչքի շաղկապենաբորբը, իսկ ավելի հասուն կենդանիներին՝ շնչառական օրգանների ախտահարումները՝ քթաբորբ, բրոնխաբորբ, թոքաբորբ։ Սեռահասուն կենդանիների ադենովիրուսային հիվանդություններն ընթանում են առանց ախտանշանների։


== Վարակի հարուցիչներ ==
Վարակի հիմնական հարուցիչները հիվանդ կենդանիներն են, որոնցից վիրուսն արտազատվում է քթի արտադրության և արտաթորանքի միջոցով։ Կենդանիների վարակվելը տեղի է ունենում օդակաթիլային ճանապարհով, կերային ուղիներով, նաև աչքի շաղկապենու լորձաթաղանթի միջոցով։ Հարուցիչը փոխանցվում է հիվանդ կենդանիների արտաթորանքով, վարակված կերի, ցամքարի և գոմաղբի միջոցով։


== Ախտորոշում ==
Ախտորոշվում է առկայծող հակամարմինների օգնությամբ ախտահարված օրգաններում վիրուսի հայտնաբերմամբ, հիվանդ և կասկածելի կենդանիների արյունից վիրուսի անջատմամբ և հակամարմինների հայտնաբերմամաբ։


== Բուժում ==
Ախտանշանային է։


== Կանխարգելում ==
Թռչունների վակտինացում, հորթերին ինտերֆերոնի նշանակում, հիվանդների մեկուսացում և շինության վարակազերծում։


== Ծանոթագրություններ ==
Տրդատ Ա Ոթմսեցի

Տրդատ Ա Ոթմսեցի (ծննդյան թիվն անհայտ, գ. Ոթմուս, Վանանդ գավառ – 764), Ամենայն հայոց կաթողիկոս 741 թ-ից առ 764 թ.։ Կաթողիկոսական գահին Տրդատ Ա Ոթմսեցուն նախորդել է Դավիթ Ա Արամոնեցին, հաջորդել՝ Տրդատ Բ Դասնավորեցին։ Սերում է Վանանդացիների նախարարական տոհմից։ Նախքան կաթողիկոս կարգվելը եղել է Վանանդի եպիսկոպոսը։ Հովհաննես Դրասխանակերտցին նրան բնութագրում է որպես սուրբ և պարկեշտ, առաքինությամբ փայլող անձնավորություն («այր սուրբ և պարկեշտ, և փայլեալ առաքինութեամբ»), որի աղոթքներն անգամ վերացրին երկրում տեղ գտած ասպատակությունները։ Այլ տեղեկություններ Տրդատ Ա Ոթմսեցու մասին չեն պահպանվել։


== Ծանոթագրություններ ==


== Արտաքին հղումներ ==
Տրդատ Ա Ոթմսեցի կաթողիկոսի մասին Լուսամուտ կայքում Archived 2010-01-28 at the Wayback Machine.
«Քրիստոնյա Հայաստան» հանրագիտարան, Երևան, 2002
Կուշլյար (Գաբալինի շրջան)

Կուշլյար, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 215 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տիգրան Սարգսյան (այլ կիրառումներ)

Տիգրան Սարգսյան (ազատամարտիկ) - ազատամարտիկ։
Տիգրան Սարգսյան (պետական գործիչ) - պետական գործիչ, Հայաստանի 12-րդ վարչապետ։
Process Monitor

Process Monitor, անվճար ծրագիր նախատեսված Microsoft Windows 32 և 64 բիթային օպերացիոն համակարգերի համար։ Մշակվել է Sysinternals-ի կողմից սակայն հետագայում գնվել է Microsoft Corporation-ի կողմից։ Ծրագիրը ստեղծվել է երկու ծրագրերի միախառնումից՝ FileMon (ֆայլային համակարգի համար) և RegMon (գրանցամատյանի մոնիթորինգի), և օգտոտիրոջն է ներկայացնում հզոր գործիք, ֆայլային համակարգի, համակարգային գրանցամատյանի մոնտիթորինգ ևայն։


== Նկարագիր ==
Process Monitor-ը ղեկավարում և հետևում է օպերացիոն համակարգի աշխատանքը և ցուցադրում բոլոր տեղի ունեցող պրոցեսսները, աշխատող գրադարաները, ինչպես նաև ֆայլերի հետ կապված փոփոխությունները և տեղեկություններ է նրանց ջնջնման կամ բացման մասին։
Իր մեջ ներառում է համակարգային գրանցամատյան և ցուցադրում է, ինչ ծրագեր են նրան դիմում։
Process Monitor շնորհիվ կարելի է որոնել և գտնել անսարքություններ համակարգում, ինչպես նաև վնասակար ծրագրեր։ Բացի այս ամենը ծրագիրը կարող է տրբադրել մանրամասն տեղեկություն ցանկացած պրոցեսսի մասին։ Process Monitor կարող է մշակել միլլիոնավոր պրոցեսսներ, իսկ ողջ իրադարձությունների մատյանը կարող է իր մեջ պահել մինչև 1 ԳԲ տեղեկություն։


== Տես նաև ==
Sysinternals
Process Hacker
Unlocker


== Ծանոթագրություններ ==


== Գրականություն ==
«Утилиты: Process Monitor v.2.04»։ iXBT։ 18 марта 2009։ Արխիվացված է օրիգինալից 2012-05-08-ին։ Վերցված է 2010-08-27 
Сергей и Марина Бондаренко. (24 мая 2010)։ «Process Monitor 2.91: управление процессами и реестром»։ 3DNews։ Արխիվացված է օրիգինալից 2010-10-15-ին։ Վերցված է 2010-08-27 


== Արտաքին հղղումներ ==
http://technet.microsoft.com/en-us/sysinternals/bb896645.aspx Process Monitor. պաշտոնական կայք
Ամերիկյան ճահճային կրիա

Ամերիկյան ճահճային կրիա (լատ.՝ Emys blandingii), կրիայի տեսակ, որ պատկանում է ամերիկյան քաղցրահամ ջրերում ապրող կրիաների (լատ.՝ Emydidae) ընտանիքին։ Տեսակի դասակարգումը հստակ որոշված չէ. այն դասում են ճահճային կրիաների տեսակին կամ ընդգրկում ամերիկյան ճահճային կրիայի մենատիպային տեսակի կազմում (Emydoidea)։
Լատինական տեսակային անվանումը տրվել է ամերիկացի բնագետ Ուիլյամ Բլանդինգի պատվին։ Ամերիկյան ճահճային կրիաները հետաքրքրություն են ներկայացնում ծերացման գործընթացների հետազոտման համար, քանի որ նրանք չեն ցուցաբերում ծերացման ընդհանուր նշաններ, ֆիզիկապես ակտիվ են և կարող են վերարտադրվել ավելի քան ութ կամ ինը տասնամյակի ընթացքում։
Ապրում են ԱՄՆ-ի և Կանադայի մի շարք տարածքներում։


== Նկարագրություն ==
Հասուն տեսակի մարմնի ընդհանուր երկարությունը տատանվում է 18-27 սմ-ի սահմաններում։ Գույնով և չափով նման է Եվրոպական ճահճային կրիային։ Զրահը մուգ դեղնականաչ է՝ փոքրիկ վառ կետերով։ Պլաստրոնը դեղին է՝ մուգ, համաչափ տեղակայված կետերով։ Մեծահասակների մոտ այն այնքան է տեղաշարժված դեպի լայնակի հատվածը, որ կարող է ձգվել՝ ձգված վերջույթների պարագայում ամուր փակելով զրահի առջևի և հետին մակերեսը։


== Կենսակերպ ==
Սիրում է թույլ հոսող մանր ջրամբարներ, հաճախ դուրս է գալիս ցամաք, որտեղ ոչ միայն տաքանում է արևի տակ, այլև ձեռք բերում սնունդ։ Սննդացանկը բազմազան է՝ խեցգետնանմանների և միջատների գերակշռությամբ։ Շատ քիչ քանակությամբ է ձուկ ուտում։ Բույսերը նույնպես կազմում են այս կրիայի սննդակարգի փոքր մասը։
Սեռական հասունությունը սկսվում է 14-20 տարեկանում։ Զուգավորումը նկատվում է ամբողջ ակտիվ ժամանակահատվածում՝ մարտից մինչև հոկտեմբեր։ Հունիսին էգերը դնում են 6-12 ձու, որոնցից մինչև սեպտեմբեր ընկած ժամանակահատվածում դուրս են գալիս երիտասարդ կրիաիները, որոնք գետնի տակ մնում են մինչև գարուն։
Այս կրիայի միսն օգտագործում են սննդի մեջ։
Բնական պայմաններում կյանքի տևողությունը գերազանցում է 77 տարին։


== Արեալ ==
Ամերիկյան ճահճային կրիան ապրում է կանադական գավառներում՝ Օնտարիոյում, Քվեբեկում, Նոր Շոտլանդիայում, և Ամերիկայի Միացյալ Նահանգներ-ում՝ Միչիգանում, Փենսիլվանիայում, Օհայոյում, Ինդիանայում, Իլինոյսում, Վիսկոնսինում, Այովայում, Մինեսոտայում, Նեբրասկայում, Միսսուրիում, Նյու Յորքում, Կոնեկտիկուտում, Ռոդ Այլենդում, Մասսաչուսեթսում, Նյու Հեմփշիրում, Մենում։


== Ոչնչացման վտանգ ==
Ամերիկյան ճահճային կրիայի համար առաջնային սպառնալիքը բնական միջավայրի շերտավորումն է և քայքայումը, ինչպես նաև գիշատիչների անբնական մեծ պոպուլյացիաների կողմից նրանց բների ոչնչացումը։ «Կարմիր գրքում» այս տեսակը ներկայացված է որպես ոչնչացման վտանգի ենթակա ԱՄՆ-ի որոշ նահանգներում, ինչպես նաև ամբողջ Կանադայում։
Ներկայումս ամերիկյան ճահճային կրիան նշված չէ «Կարմիր գրքի» CITES ցանկում, սակայն դիտարկվում է 2013 թվականից։


== Ծանոթագրություններ ==


== Աղբյուրներ ==
Маккой C. J. 1973. Emydoidea, E. blandingii. Catalogue of American Amphibians and Reptiles (136): 1—4.
Obst F. J. 2003. Sumpfschildkröten. Draco 4(13): 4—18.
Դոմանովո (գյուղ, Ռատնովի շրջան)

Անվան այլ կիրառումների համար տե՛ս՝ Դոմանովո (այլ կիրառումներ)Դոմանովո (ուկրաիներեն՝ Доманове), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Դոմանովո գյուղում բնակվում էր 289 մարդ։ Բնակավայրը զբաղեցնում է 0,734 կմ² տարածք։ Բնակչության խտությունը կազմում էր 393,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալայա Ռոստոկա

Մալայա Ռոստոկա (ուկրաիներեն՝ Мала Розтока), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Մալայա Ռոստոկա գյուղում բնակվում էր 510 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 646 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Brackets

Brackets, բաց կոդով անվճար խմբագրիչ վեբ-ծրագրավորման համար։ Brackets-ը կառուցված է HTML, CSS և JavaScript ծրագրերի աշխատանքներին համապատասխան։ Հենց այս տեխնոլոգիաներն են ընկած նրա աշխատանքի հիմքում, որպեսզի ապահովի նրանց համատեղ աշխատանքը ծրագրավորման հարթակում։ Այն համագործակցում է Mac, Windows և Linux օպերացիոն համակարգերի հետ։ Brackets-ը ստեղծված է և զարգանում է Adobe Systems արտոնագրով MIT License և աջակցվում է GitHub-ի կողմից։
Այսօր Brackets-ը ունի շատ մեծ կիրառություն, որովհետև ունի ավելի շատ հնարավորություններ, քան մյուս խմբագրիչները:Brackets-ի առավելություններից մեկն այն է, որ pdf ֆայլերը հեշտությամբ կարելի է վերափոխել html և css կոդերի։ Ունի նաև այլ շատ հնարավորություններ, որոնք օգնում են ավելի արագ և հեշտ գրել ծրագրի կոդ, մշակել այն և թողարկել:Առավելություններից մեկն այն է, որ մի ֆայլում փոփոխություններ կատարելիս կարելի է փոփոխել նաև մեկ այլ ֆայլ՝ առանց տեղաձոխվելու այդ ֆայլը։ Մեկ այլ առավելություն է այն, որ Photoshop ծրագրով հավաքած ծրագրային կոդը կարելի է ներկայացնել HTML և CSS կոդերով, այսինքն վերափոխել և շատ արագ։ Այն ստեղծել են Adobe ընկերության ծրագրավորաղները,ովքեր ծրագրավորել են նաև Photoshop խմբագրիչը։ FTP (Git-FTP):Հասանելի է բոլորին, կարող են մասնակցություն ցուցաբերել նրա աշխատանքին և օգնության հնարավորություններին առանց սահմանափակումների։
Ծրագիրը կարող է գրվել տարբեր լեզուներով, տարբեր չափսերի տառերով, կարելի է ընտրել նաևցուցադրվող կոդի գույնը։ Ձախ կողմում երևում են ֆայլեր, որոնք հիմնականում պատկանում են տվյալ ծրագրային կոդին և յուրաքանչյուր պահի կարող ենք աշխատել նրանցից ցանկացածով։ Աջ կողմում տեղակայված է կայծակի նմանվող գործիք, որն ակտիվացնելիս բացվում է մեր կատարած աշխատանքը բրաուզերում. պետք է հիշել, որ այն ակտիվանում է, եթե ունենք և ակտիվացրել ենք denver, apache կամ որևէ այլ միացուցիչ։ Ծրագրային կոդի ցանկացախ հատված ընտրելով և սեղմելով ctrl+i, բացվում է css ոճային կոդ, եթե կա, կամ ազատ տիրույթ, որտեղ կարելի է ոճային հավելում կատարել։


== Տարբերակների պատմություն ==
2014թվականի նոյեմբերի 4-ին Adobe ընկերությունը հայտարարեց Brackets-ի 1.0 թողարկման մասին։
2015թվականի հոկտեմբերի 15-ին թողարկվեց 1.5 տարբերակը , որը ավելացված էր նոր հնարավորություններով, ինչպես նաև կիրառվող գործիքների շարքով և JavaScript-հուշումներով։


== Առանձնահատկություններ ==
Adobe Brackets խմբագրիչն ունի հնարավորությունների մեծ շարք, որն էլ թույլատրում է ծրագրավորողին՝ խնայել ժամանակը ծավալուն աշխատանքներ կատարելու համար։ Այդ հնարավորությունները կարելի է ալտիվացնել իր աշխատանքային միջավայրի ընդլայնումների (Extensions) միջոցով։ Օրինակ՝ Brackets Icons, Quick Markup։


== Ծանոթագրություններ ==


== Արտաքին հղումներ ==
Официальный сайт
Инструкция по установке расширений на английском языке
Официальный каталог расширений для Brackets Archived 2013-09-25 at the Wayback Machine.
Сообщество Brackets на GitHub
Официальный канал на YouTube
Русскоязычный сайт (не официальный)
Brackets в aur (arch user repository) Archived 2015-08-01 at the Wayback Machine.
Կրասնոարմեյսկի (այլ կիրառումներ)

Կրասնոարմեյսկի, կարող է վերաբերել՝

Կրասնոարմեյսկի - գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում
Կրասնոարմեյսկի - գյուղակ Ռուսաստանի Դաշնության Ռոստովի մարզի Կագալնիցկի շրջանում
Կրասնոարմեյսկի - ավան Ռուսաստանի Դաշնության Ռոստովի մարզի Մարտինովսկի շրջանում
Կրասնոարմեյսկի - գյուղ Ռուսաստանի Դաշնության Ռոստովի մարզի Մարտինովսկի շրջանում
Կրասնոարմեյսկի - գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում
Կրասնոարմեյսկի - ավան Ռուսաստանի Դաշնության Ռոստովի մարզի Օռլովսկի շրջանում
Կրասնոարմեյսկի - քաղաքատիպ ավան Ռուսաստանի Չուկոտկայի ինքնավար օկրուգի Չաունսկի շրջանի կազմում
Բաբախյան

Բաբախյան, հայկական ազգանուն։


== Ազգանունը կրողներ ==
Վարդան Բաբախյան (?-20-րդ դար), թղթակից։


== Տես նաև ==
Բաբախանյան


== Ծանոթագրություններ ==
Իվան Աժինով

Իվան Աժինով (ռուս.՝ Иван Александрович Ажинов, մայիսի 1, 1864(1864-05-01), Դոնի զորքի մարզ, Ռուսական կայսրություն - փետրվարի 4, 1920(1920-02-04)), ռուս գեներալ։


== Կենսագրություն ==
Իվան Աժինովը ծնվել է 1864 թվականի մայիսի 1-ին։ Սերել է Դոնի զորքերի ազնվականների ընտանիքից, եղել օբեր-սպայի որդի։ Ավարտել է Վորոնեժի կադետական կորպուսը (1882) և Ալեքսանդրովսկի ռազմական ուսումնարանը  (1884)։ 1905 թվականից եղել է եսաուլ, 1908 թվականից` զորային ավագ, 1908 թվականից` արևմտյան Դոնի կազակների մարտկոցի հրամանատար, 1909 թվականից` Դոնի 2-րդ կազակական մարտկոցի հրամանատար, 1912 թվականից` նորից արևմտյան Դոնի կազակների մարտկոցի հրամանատար, 1914 թվականի օգոստոսի 12-ից Դոնի 9-րդ կազակական հրետանային դիվիզիոնի (ռուս.՝ 9-ый Донской казачий артиллерийский дивизион) հրամանատար, 1915 թվականից` գնդապետ, 1917 (?) թվականից` գեներալ-մայոր, 1917 թվականի սեպտեմբերի 16-ից` 108-րդ հրետանային բրիգադի հրամանատար, 1918 թվականի նոյեմբերից` Տագանրոգի քաղաքապետ։   
Քաղաքացիական պատերազմի ժամանակ եղել է Ռուսաստանի հարավի Զինված ուժերում, Կամավորական բանակում։
Մահացել է տիֆից Կուբանում, 1920 թվականի փետրվարի 4-ին։


== Ընտանիք ==
Հայր` փոխգնդապետ Աժինով Ալեքսանդր Իվանովիչ
Եղբայր` գեներալ-մայոր Աժինով Վասիլի Ալեքսանդրովիչ
Կին` Նատալյա Ալեքսեևնա (ծննդյամբ Ֆրոլովա, ազնվականի այրի, մահացել է 1920 թվականի փետրվարի 4-ին Կուբանում)
Երեխաներ` դուստրը` Նադեժդա (1906 թվականի օգոստոսի 7-ին) և որդին Վլադիմիրը


== Ծանոթագրություններ ==


== Արտաքին հղումներ ==
Русская Императорская Армия — Ажинов Василий Александрович Archived 2016-03-04 at the Wayback Machine.
ДОМ РУССКОГО ЗАРУБЕЖЬЯ ИМЕНИ АЛЕКСАНДРА СОЛЖЕНИЦЫНА — Белое движение Archived 2014-02-22 at the Wayback Machine.
Հայացք (ամսագիր)

Հայացք (արևմտահայերեն՝ Հայեացք), պատկերազարդ ամսաթերթ։ Լույս է տեսնում 1998 թվականից, Նիկոսիայում՝ հայերեն (6 էջ), անգլերեն (4 էջ), բուլղարերեն (1 էջ), հունարեն (1 էջ)։ Մելգոնյան կրթական հաստատության հրատարակություն։ Պատասխանատու խմբագիր՝ Եղիա Գայայան։ Լուսաբանում է հաստատության կրթական գործունեությունը, կիպրահայության ազգային կյանքը։ Թերթի էջերն ունեն իրենց բաժանումները՝ Մելգոնյանի առօրյան, Շրջանավարտներ, Գրական վարձեր, Հայ դատ, Խճանկար (դերասանների և արվեստագետների մասին), աշակերտական ծաղրանկարներ և այլն։
Խալիֆօղլի

Խալիֆօղլի, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սուչժոու (Անհոյ)

Անվան այլ կիրառումների համար տե՛ս՝ Սուչժոու (այլ կիրառումներ)Սուչժոու  ( չինարեն հեշտ. 宿州 , պինին: Sùzhōu), քաղաքային շրջան Չինաստանի Անհոյ պրովինցիայում։


== Վարչական բաժանում ==
Մաանշան քաղաքային շրջանը ներառում է 1 շրջան, 4 կոմսություն.

Շրջան Յունցյաո (埇桥区)
Կոմսություն Դանշան (砀山县)
Կոմսություն Լինբի (灵璧县)
Կոմսություն Սիսյան (泗县)
Կոմսություն Սյոսյան (萧县)


== Ծանոթագրություններ ==
47-րդ հարավային զուգահեռական

47-րդ հարավային զուգահեռականը հասարակածից 47° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։

Լայնության մեկ աստիճանին համապատասխանում է 76 056 մ երկարություն։
Հեռավորությունը՝
հասարակածից` 5207 կմ
հարավային բևեռից` 4795 կմ


== Ցերեկվա տևողությունը ==
Արեգակն այս լայնության վրա երևում է՝
ձմեռվա արևադարձին` 15 ժամ 54 ր
ամառվա արևադարձին` 8 ժամ 31 ր


== Զուգահեռականով հատվող տարածքները ==


== Տես նաև` ==
48-րդ հարավային զուգահեռական
46-րդ հարավային զուգահեռական
47-րդ հյուսիսային զուգահեռական


== Ծանոթագրություններ ==
Աբիշևո (այլ կիրառումներ)

Աբիշևո, կարող է վերաբերել՝

Աբիշևո - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Աբիշևո - գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Կամենկա (գյուղ, Լիտինկայի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 16-րդ դարում։
2001 թվականի տվյալներով Կամենկա գյուղում բնակվում էր 183 մարդ։ Բնակավայրը զբաղեցնում է 0,077 կմ² տարածք։ Բնակչության խտությունը կազմում էր 2376,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոլչանիխա (Բերյոզովկայի վտակ)

Իշա, գետ Ռուսաստանում։ Հոսում է Ալթայի հանրապետության և Ալթայան տարածաշրջանի տարածքով։ Երկարությունը 22 կմ է։


== Ջրային գրանցման տվյալներ ==
Ռուսաստանի ջրային գրանցման պետական տվյալների համաձայն, գետի՝ ջրային կառավարման հատվածը Բերյոզովկան է։

Ջրային գրանցման տվյալների կոդ՝ 13010200312115100009891
Հիդրոլոգիկան ստուգման կոդ՝ 115100989
Ավազանի կոդ՝ 13.01.02.003
Հիդրոլոգիկան ստուգման ծավալի համար՝ 15
Հիդրոլոգիկան ստուգման թողարկում՝ 1


== Ծանոթագրություններ ==
Գրեմյաչեե (գյուղ, Ռոմանովսկի շրջան)

Անվան այլ կիրառումների համար տե՛ս՝ ԳրեմյաչեեԳրեմյաչեե (ուկրաիներեն՝ Гремяче), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1894 թվականին։
2001 թվականի տվյալներով Գրեմյաչեե գյուղում բնակվում էր 261 մարդ։ Բնակավայրը զբաղեցնում է 81,2 կմ² տարածք։ Բնակչության խտությունը կազմում էր 3,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվան Սաենկո

Իվան Իվանովիչ Սաենկո (ռուս.՝ Иван Иванович Саенко, հոկտեմբերի 17, 1983(1983-10-17), Maslovka, Q4256736?, Վորոնեժ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան։ Հանդես է եկել «Սպարտակի» և Ռուսաստանի հավաքականի կազմում։


== Ակումբային կարիերա ==


=== Կարիերայի սկիզբը ===
Սաենկոն իր կարիերան սկսել է գերմանական «Կարլսրուե»-ի կազմում։
2002 թվականի սկիզբին Իվան Սաենկոն տեղափոխվել է ռուսական «Ֆակել»։ Նա թիմի կազմում մասնակցել է լիգայի 13 հանդիպման՝ դառնալով 4 գոլի հեղինակ։
2002 թվականի վերջում Սաենկոն վերադարձել է հարազատ «Կարլսրուե»։ Նա թիմի կազմում հանդես է եկել մինչև 2005 թվականը։ 2005 թվականին Սաենկո մասնակցել է 84 հանդիպման՝ դառնալով 21 գոլի հեղինակ։


=== «Նյուրնբերգ» ===
2005 թվականի մայիսի 16-ին Իվան Սաենկոն տեղափոխվել է Բունդեսլիգան ներկայացնող «Նյուրնբերգ»։ Նա թիմի հետ կնքել 3-ամյա պայմանագիր։
Իվան Սաենկոն խաղացել է թիմի կազմում 2005-2008 թվականներին։ Նա 2007/08 մրցաշրջանի վերջում հայտարարել է որ մրցաշրջանի ավարտից հետո ցանկանում է լքել գերմանական ակումբը։ Այս հայտարարությունից հետո Սաենկոյով սկսել են հետաքրքրվել՝ «Սպարտակը», «Ռուբինը», «Դինամոն», «Հերտան», «Համբուրգը» և «Բորուսիան»։


=== «Սպարտակ» ===
2008 թվականի օգոստոսի 9-ին Իվան Սաենկոն 4-ամյա պայմանագիր է կնքել մոսկովյան «Սպարտակի» հետ։ Թիմը նրա համար վճարել է 3 միլիոն եվրո։
Նա թիմի կազմում իր առաջին հանդիպումը անցկացրել է 2008 թվականի օգոստոսի 23-ին՝ «Դինամոյի» դեմ խաղում։ Իվանը թիմի կազմում իր առաջին գոլը խփել է նոյեմբերի 28-ին՝ «Զենիթի» դեմ խաղում։
2009 թվականի հուլիսի 11-ին՝ «Ռոստովի» դեմ խաղում Իվանը ստացել է վնասվածք, որի պատճառով բաց է թողել 1 ամիս։


== Միջազգային կարիերա ==
2005 թվականին Իվան Սաենկոն եղել է Ռուսաստանի երիտասարդական հավաքականի ավագը։
Ռուսաստանի հավաքականի կազմում Սաենկոն իր դեբյուտը նշել է 2006 թվականի հոկտեմբերի 11-ին՝ Սանկտ Պետերբուրգում կայացած Էստոնիայի հավաքականի դեմ խաղում։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Գերմանիայի գավաթակիր - 2006/07
Ռուսաստանի առաջնության փոխչեմպիոն - 2009
Եվրոպայի առաջնության բրոնզե մեդալակիր - 2008


== Ծանոթագրություններ ==


== Արտաքին հղումներ ==
Էջը Ռուսաստանի հավաքականի պաշտոնական կայքում
Էջը legioner.kulichki.com կայքում
Զարկունի

Զարկունի, գյուղ Արցախի Հանրապետության Շահումյանի շրջանում։ Մտնում է Զուար համայնքի մեջ։
Արցախի 2000 թվականի մարտի 10-ի օրենքով Զարգուլին վերանվանվել է Զարկունի։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Դինամո (մարզահամալիր, Եկատերինբուրգ)

«Դինամո» մարզահամալիր (ռուս.՝ Спорткомплекс «Динамо»), բազմաֆունկցիոնալ մարզական համալիր Ռուսաստանի Դաշնության Եկատերինբուրգ քաղաքում, որը ներառում է 6400 մարդ տարողությամբ մարզադաշտ, մակույկների կայան, երկու ուղյակով լողավազանով վարչական շենք, մարզական դահլիճներ և հրաձգարան։ Մականախաղի «Դինամո» (Եկատերինբուրգ) ակումբի տնային խաղերի անցկացման վայրն է, «Դինամո» (Եկատերինբուրգ) ֆուտբոլային ակումբի նախկին մարզադաշտը 1936-1950 թվականներին։
Կառուցվել է 1929-1934 թվականներին ճարտարապետ Վենիամին Դմիտրիևիչ Սոկոլովի նախագծով։ 
Հասցեն` Երյոմինի, 12։


== Պատմություն ==

«Դինամո» ջրադահուկային կայանը (սկզբնապես այսպես էր կոչվում կառույցը) կառուցվել է 1934 թվականին ճարտարապետ Վենիամին Դմիտրիևիչ Սոկոլովի նախագծով։
1920-1930-ական թվականներին Սվերդլովսկը, որպես Ուրալի արդյունաբերական և հասարակական կենտրոն, ապրում էր շինարարական աննախադեպ աճի ժամանակաշրջան։ Հասարակական շենքերի ճարտարապետությունը պետք է արտացոլեր համընդհանուր մշակութային հեղափոխությունը, այնպես որ անհնար էր ավանդական ոճերի` ամպիրի, մոդեռնի կամ կլասիցիզմի օգտագործումը։ Բացի այդ, երկիրն ուներ տնտեսական դժվարություններ, շինանյութերի ընտրությունը սահմանափակ էր, և նախագծերին ներկայացվում էին տնտեսական խիստ պահանջներ։
«Դինամո» ակումբի (Ֆիզկուլտուրայի տուն) նախագծման ժամանակ Վ. Սոկոլովը ձգտում էր հեռանալ մարզական ակումբներին ներկայացվող ձևավորված ճարտարապետական ​​կարծրատիպերից։ Ստեղծագործական որոնումների արդյունքը եղավ նավի տեսքով տան կերպարը։ Հիմնական շենքի դիմաց կառուցվեց դեպի ջուրը տանող գրանիտե զառիթափ, հարևանությամբ գտնվում էր ջրային կայանը` ջրացատկի հրապարակներով, լողավազաններով և մանկական լողարաններով։ Լճակի մյուս ափին տրիբունաներն էին։
Հետագայում` խորհրդային և հետխորհրդային տարիներին, լճակի ափին լողափ էր։ Ափը և պուրակը վերակառուցվել են 2000-ական թվականներին։
1980 թվականին քաղաքի իշխանությունները ցանկացել են քանդել Ֆիզկուլտուրայի տունը և տեղում կառուցել Հայրենական մեծ պատերազմում զոհվածների հուշահամալիր, սակայն քաղաքի բնակիչները կարողացել են պահպանել սիրված հուշարձանը։
«Դինամո» պուրակը քաղաքացիների սիրված վայրերից է։ «Դինամո» մարզադաշտը մինչ օրս գործում է, խաղադաշտում հաճախ մարզվում են ֆուտբոլիստները։ Տրիբունաների տակ գտնվող տարածքում կա փակ լողավազան։ Նավ-տանը գործում են տարբեր մարզական կազմակերպություններ և մասնավոր ընկերություններ։


== Պատկերասրահ ==

		
		


== Ծանոթագրություններ ==


== Գրականություն ==
Стариков А. А., Симиненко В. И., Поздникин В. М. Знаменитые памятники архитектуры Свердловской области. — Екатеринбург: Сократ, 2007. — С. 124-129. — 164 с. — ISBN 978-5-88664-273-5


== Արտաքին հղումներ ==
Официальный сайт
Объекты культурного наследия Екатеринбурга
Aitch

Հարիսոն Արմսթրոնգ (անգլ.՝ Harrison Armstrong; դեկտեմբերի 9, 1999(1999-12-09), Մանչեսթեր, Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), առավել հայտնի է որպես Aitch, բրիտանացի ռեփեր և երգերի հեղինակ Մանչեստրից։ Նրա առաջին թրեքը՝ «Straight Rhymez»-ը 17 միլիոն դիտումներ է հավաքել։ Դրա օգնությամբ նա կարողացել է գրավել Լոնդոնից Stormzy ռեփերի ուշադրությունը։ Aitch-ը երեք սինգլ է թողարկել, որոնք ընգրկվել են բրիտանյան հիթ-շքերթների թոփ-40-ում, ներառյալ Taste (Make It Shake) երգը, որը զբաղեցրել է UK Singles Chart-ի երկրորդ հորիզոնականը։ Շրջագայելով նա աջակցել է այնպիսի ռեփերների, ինչպիսիք են Cadet-ը և Wiley-ն։ Aitch (Էյչ) անվանումը գալիս է «h» տառի արտասանությունից, որն իր անվան առաջին տառն է։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես մասնակցող արտիստ ====


=== Գովազդային սինգլներ ===


=== Այլ երգեր, որոնք ընգրկվել են հիթ-շքերթներում ===


=== Որպես հյուր ===


== Ծանոթագրություններ ==
(5031) Շվեյցար

(5031) Շվեյցար (անգլ.՝ Svejcar), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 16-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,435281 ա. մ., առավելագույնը մոտենում է 2,1293 ա. մ. հեռավորության վրա և հեռանում 2,7412 ա. մ.։ Արեգակի շուրջ մեկ ամբողջական պտույտ է կատարում 1388,1 երկրային օրվա ընթացքում, իր ուղեծրով շարժվելով միջինում 0,259347 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։


== Անվանում ==
Աստերոիդն անվանվել է ի պատիվ չեխ մանկաբույժ Յոզեֆ Շվեյցարի (չեխ.՝ Josef Švejcar, 1897-1997)։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5031) Շվեյցար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յիհվի (Էստոնիայի շրջան)

Յիհվի շրջան (էստ․՝ Jõhvi vald), շրջան Էստոնիայի Իդա-Վիրումաա նահանգում։ Շրջանի կենտրոնն է Յիհվի քաղաքը։


== Բնակչություն ==
2006 թվականի տվյալներով շրջանում բնակվում էին 13174 մարդ։ Բնակչության խտությունը շրջանում կազմում էր 106,24 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Մալիժե

Մալիժե (ֆր.՝ Malijai, օքս.՝ Malijai), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Լե Մե կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04108։


== Բնակչություն ==
Համայնքի բնակչությունը 2008 թվականին կազմում էր 1958 մարդ։


== Տնտեսություն ==
2007 թվականի տվյալներով 1181 աշխատունակ տարիքի մարդկանցից (15-64 տարեկան) 832-ը տնտեսապես ակտիվ էին, 349-ը անգործ (ակտիվության ցուցանիշը 70,4 %, 1999 թվականին եղել է՝ 65,8 %)։ 832 աշխատունակ բնակիչներից 721-ը աշխատում էին (396 տղամարդ և 325 կին), անաշխատանք էին 111-ը (40 տղամարդ և 71 կին)։ 349 անգործ մարդկանցից 99-ը աշակերտներ կամ ուսանողներ են, 121-ը թոշակառու, 129-ը չէին աշխատում այլ պատճառներով.


== Տեսարժան վայրեր ==
Ամրոց (1760—1770-ական թթ.)
Ծխական եկեղեցի Սեն Կրիստոֆ ուշ դասական ոճով, վերականգնվել է 1839 թվականին
Կամուրջ գետի վրայով Բլեոն, կառուցվել է 1775—1778 թվականներին
Նախկին ծխական եկեղեցի Սեն Ֆլորան, վերականգնվել է 2007 թվականին


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Национальный институт статистики — Малиже» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-16 
«Малиже» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Բնիձորի միջին վանք

Բնիձորի Միջին կամ Ներքին վանք, XII-XIII դարերից մեզ հասած վանական հուշարձանախումբ, գտնվում է Շուլավերից 4 կմ արևմուտք, ջրառատ «Բլբլան» աղբյուրի ձորի ձախակողմում։


== Պատմություն ==
Համալիրը բաղկացած է միանավ բազիլիկ եկեղեցուց, կից մատուռից (հյուսիսից) և կից սրահ-գավթից (հարավից)։ Համալիրի շինաքարի մեծ մասը սրբատաշ է։ Եկեղեցու թաղակապ տանիքը չի պահպանվել։ Թ․ Լալայանի վկայությամբ՝ եկեղեցին 19-րդ դարի վերջին արդեն իսկ այն վիճակում էր, ինչ հիմա ։
Հուշարձանախմբի ներսում և բակում պահպանվել են մի քանի խաչքարեր, որից երկսուսը արձանագիր էին։ Հուշարձանախումբը այն սակավաթիվ հնավայրերից է, որ դեռևս թվականին ունեցել էր իր գիտական այցելուն։ Մի հրապարակման մեջ, որը լույս էր ընծայվել Հովհ․ Ստեփանյանցի հեղինակությամբ, ներկայացված են մի քանի վիմագրեր․ 

։
Հնավայրի հաջորդ և վերջին հետազոտողն է եղել ազգագրագետ Ե․ Լալայանը։
Գեղարվեստական և ոճական առանձնահատկությունների առումով XIV-XV դդ․ թվագրվող մի գեղաքանդակ խաչքար, որն ընկած է սրահ-գավքի հարավային պատի տակ, ստորին մասում ունի արդեն գրեթե իսպառ հողմնահար արձանագրություն։ Խաչքարը կերտված է գորշ ավազաքարից և ունի 84x49x32 սմ չափերը։
Գեղաքանդակ, բայց անարձանագիր մեկ այլ խաչքար էլ ընկած է եկեղեցու հյուսիսային կողմում։ Այն ջարդված է երկու մասի։ Չափերն են՝ 90x37x11 սմ։
Հարավ-արևելքում ընկած է վանքի գերեզմանատունը, որն արդեն ծածկված է անտառով։ Այստեղ տապանաքարերի շարքում պահպանվել են մի քանի խաչքարեր։ Ուղղանկյունաձև, մի ծայրից ճաքած (չափերը՝ 138x28x45 սմ) տապանաքարի երկու նեղ կողերին և վերին մասում արձանագրված է․ 

Համանման մեկ այլ տապանաքարի (161x45x31սմ) հարավային երեսին կան թամբած ձիու և այլ պատկերաքանդակներ, իսկ հյուսիսային երեսին՝ թագակիր անձ, չորս բաժակներով սկուտեղ, սափոր, ևս մեկ անձ՝ անկյունում։ Վերին երեսին կա մեկ արձանագրություն, որտեղ նշվում է, որ սա «ԱՍԼԻՆԻ» տապանն է՝ ՌՃԼԴ (1685 թվական)։
Բացի վերոնշյալներից մեկ այլ ուղղանկյունաձև սալատապանի երեսին ևս պահպանվել է արձանագրություն։ Ուսումնասիրությունից պարզ է դառնում, որ նույն հանգուցյալի հիշատակին հիշյալ տապանաքարից բացի կանգնեցվել է նաև մի խաչքար (179x67x20սմ), այն երկատված է, որի վրա արձանագրված է․

Խաչքարի երկու կտորներն էլ 1988 թվականին փոխադրվել են Շուլավերի Սբ․Աստվածածին եկեղեցի:Քանի որ հիշյալ խաչքարը և տապանաքարը կերտված են եղել միևնույն հանգուցյալի հիշատակին, հետևում է, որ տապանաքարը ևս կերտվել է 1651 թվականին։
Նույն գերեզմանոցում պահպանվել են XVII դարին վերաբերող այլ խաչքարեր ևս, որոնք բոլորն էլ տեղահանվել են։


== Ծանոթագրություններ ==
Աղվեսը, արջը և անվասայլակով մոտոցիկլետը

Աղվեսը, արջը և անվասայլակով մոտոցիկլետը (ռուս.՝ Лиса, медведь и мотоцикл с коляской), խորհրդային մուլտիպլիկացիոն ֆիլմ, որը ստեղծվել է 1969 թվականին, ռեժիսոր-մուլտիպլիկատոր Պյոտր Նոսովի կողմից։


== Սյուժե ==
Բարի արջը պատրաստում է փայտե մոտոցիկլետ։ Մի անգամ նա տուժում է իր բարությունից` համաձայնելով հատապտուղի մի կողովի փոխարեն վաճառել իր մոտոցիկլետի սայլակը խաբեբա աղվեսին։ Խորամանկ աղվեսը, ստանալով անդորրագիրը և վկայակոչելով այն փաստը, որ սայլակը մոտոցիկլետի հետ է, ստիպում է արջին իրեն տանել այնտեղ, որտեղ ինքը կպատվիրի։
Զարմացած և ընկճված արջը խորհրդակցում է անտառային իրավաբանի` Բուի հետ։ Սակայն վերջինս հաստատում է, որ օրենքի համաձայն, քանի որ սալյակի և մոտոցիկլետի համարը նույնն է, դրանք չեն կարող առանձնացվել։ Եվ արջն այժմ ստիպված է տանել աղվեսին այնտեղ, ուր նրան պետք է։ Մի անգամ, բերելով աղվեսին գայլի խնջույքին, արջը չի դիմանում ծաղրանքին և հեռանում է` թողնելով իր մոտոցիկլետը։ Աղվեսը խնջույքից հետո գայլի հետ նստում է մոտոցիկլետ, և նրանք հեռանում են։ Բայց գայլը կորցնում է կառավարումը և վթարի է ենթարկվում աղվեսի հետ` ջարդելով մոտոցիկլետը։
Արջն այս անգամ փայտե հեծանիվ է պատրաստում, և տեսնում է, որ աղվեսը մտադիր է կրկնել շանտաժը` այս անգամ հեծանիվի բեռնախցիկի հետ։ Արջը խորամանկության է դիմում. համաձայնում է, աղվեսին դնում բեռնախցիկի վրա և խաբեբային կամրջի վրայից նետում է գետը։ Շպրտելով աղվեսին բեռնախցիկը` դառը փորձից դասեր քաղած արջն ասում է. «Դե, գնա, շեկլիկ։ Մնացածն էլ ինքնուրույն կանես»։


== Հեղինակներ ==
Սցենարի հեղինակ` Վլադիմիր Կապնինսկի
Ռեժիսոր` Պյոտր Նոսով
Բեմադրող նկարիչ՝ Կոստանդին Կարպով
Կոմպոզիտոր` Միխայիլ Մերովիչ
Ռեժիսորի օգնական` Գ. Լյուբարսկայա
Մոնտաժող` Տատյանա Սազոնովա
Օպերատոր Միխայիլ Դրույան
Հնչյունային օպերատոր` Գեորգի Մարտինյուկ
Խմբագիր` Պյոտր Ֆրոլով
Օպերատորի օգնական` Ն. Նայաշկովա
Նկարիչ-մուլտիպլիկատորներ` Վլադիմիր Արբեկով, Վադիմ Դոլգիխ, Սվետլանա Ժուտովսկայա, Վլադիմիր Կրումին, Մարինա Ռոգովա, Անատոլի Սոլին, Վլադիմիր Զարուբին
Նկարիչ-դեկորատորներ` Վ. Խարիտոնովա, Լիդիա Մոդել
Ֆիլմի տնօրեն` Ֆյոդոր Իվանով


=== Դերերը կրկնօրինակել են ===
Անատոլի Պապանով` Արջ
Կլարա Ռումյանովա` Աղվես
Մարգարիտա Կորաբելնիկովա` 1-ին մեղու, նապաստակ
Յուլյա Յուլսկայա` 2-րդ մեղու


== Վերաթողարկում ==
2006 թվականին մուլտֆիլմը DVD ձևաչափով թողարկվել է «Խոշոր պլան» ընկերության «Անտառային պատմություններ» մուլտֆիլմերի ժողովածուում։


== Ծանոթագրություններ ==


== Գրականություն ==
Владимир Капнинский. Лиса, Медведь и мотоцикл с коляской // Фильмы-сказки. Сценарии рисованных фильмов. Выпуск 10 / Сост. Борис Воронов. — 2-е издание. — М.: Искусство, 1974. — С. 183—194. — 224 с. — 50 000 экз.
Հեղինե Աբրահամյան

Հեղինե Լևոնի Աբրահամյան (Ելենա Աբրահամյան, նոյեմբերի 26, 1912(1912-11-26), Կարս, Կարսի մարզ, Կովկասյան երկրամաս, Ռուսական կայսրություն - հուլիսի 13, 2012(2012-07-13), Երևան, Հայաստան), հայ գեղանկարիչ, ՀԽՍՀ վաստակավոր մանկավարժ (1962), 1944 թվականից ՀԽՍՀ նկարիչների միության անդամ։


== Կենսագրություն ==
Հեղինե Աբրահամյանը ծնվել է Կարսի Ծպնի գյուղում։ Մասնագիտական կրթությունն սկզբնապես ստացել է Երևանի Գեղարդ տեխնիկումում, ապա սովորել Լենինգրադի գեղանկարչության, քանդակագործության և ճարտարապետության ինստիտուտում, որն ավարտել է 1940 թվականին։ 1936 թվականից անընդմեջ մասնակցել է հանրապետական ու համամիութենական ցուցահանդեսներին։ Ստեղծագործական աշխատանքին զուգընթաց տասնամյակներ շարունակ դասավանդել է Փանոս Թերլեմեզյանի անվան գեղարվեստի ուսումնարանում։


== Ծանոթագրություններ ==
Շինա մզրե

Շինա մզրե, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոնտրաբաս (լարային նվագարան)

Կոնտրաբաս (իտալերեն՝ contrabasso), լարային աղեղնավոր երաժշտական գործիք, ջութակների ընտանիքում (ջութակ, ալտ, թավջութակ) ռեգիստրով ամենացածրը։


== Համառոտ նկարագրություն ==
Ունի չորս լար։ Լարվածքը ի տարբերություն մյուս աղեղնավոր նվագարանների կվարտային է։ Նվագում են կանգնած, կամ նստած բարձր աթոռի վրա։ Հիմնականում օգտագործվում է սիմֆոնիկ նվագախմբում։ Երբեմն օգտագործվում է կամերային անսամբլներում և ջազում։
Կոնտրաբասները հիմնականում ունեն 4 լար՝ սոլ, ռե, լա, մի։ Լարվածքը կվարտային է։ Բայց նաև հանդիպում են 3 կամ 5 լարանի կոնտրաբասեր։ Նրանց պարտիան գրվում է բասի բանալիում, բայց իրականում կոնտրաբասերի նվագած երաժշտությունը լսվում է մեկ oկտավա ավելի ցածր։ Բասի բանալիում (թավջութակների ռեգիստրում) գրվում է ավելի հեշտ կարդացվելու նպատակով։ Վաղ դասականները կոնտրաբասներին առանձին պարտիա չէին տալիս և նրանք կրկնապատկում էին թավջութակների պարտիան։ Ռոմանտիկ դարաշրջանի կոմպոզիտորները սկսեցին կոնտրաբասին տալ առանձին պարտիա։ Առաջին կոմպոզիտորը, որը արել է այս քայլը գերմանացի Լյուդվիգ վան Բեթհովենն է։
Կոնտրաբասի հիմնական դերը նվագախմբում հանդես գալն է (մոտ 8)։ Բայց կամերային երաժշտության բնագավառում հանդիպում են շատ ստեղծագործություններ, որտեղ կոնտրաբասը կարևոր դեր է կատարում։ Սոլո կամ դաշնամուրային նվագակցությամբ նույնպես հանդես է գալիս կոնտրաբասը, բայց ավելի հազվադեպ։
Նշենք նաև որ կոնտրաբասը ջազ երաժշտության անբաժան մասն է կազմում (նվագվում է առանց աղեղի)։


== Հայտնի կոնտրաբասիստներ ==
Ռոդիոն Ազարխին
Ջովաննի Բոտտեզինի
Վլադիմիր Վոլկով
Դոմենիկո Դրագոնետտի
Հարի Կարր
Սերգեյ Կուսեվիցկի
Չարլզ Մինգուս
Իոհաննես Շպերգեր
Կլաուս Շտոլլ
Վյուդվիգ Շտրայխեր


== Գրականություն ==
Азархин Р. Контрабас. - М.։ Музыка, 1978
Доброхотов Б. Контрабас։ история и методика. - М.։ Музыка, 1974
Раков Л. Отечественное контрабасовое искусство ХХ века (20-80-е годы). - М.։ Консерватория, 1993
Раков Л. История контрабасового искусства. - М.։ Композитор, 2004


== Արտաքին հղումներ ==
Կայքը նվիրված է ջազային կոնտրաբասին
Մանգոնե

Մանգոնե (իտալերեն՝ Mangone) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1804 մարդ, բնակչության խտությունը կազմում է 150 մարդ/կմ²։ Զբաղեցնում է 12 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ (+39) 0984։


== Ծանոթագրություններ ==
Շենոնի թիվ

Շենոնի թիվ, չկրկնվող շախմատային պարտիաների գնահատված նվազագույն քանակ, որը 1950 թվականին հաշվարկել է ամերիկացի մաթեմատիկոս Կլոդ Շենոնը։ Այն մոտավորապես 
  
    
      
        
          10
          
            120
          
        
      
    
    {\displaystyle 10^{120}}
   է։ Այս թվի աճի դինամիկային կարելի է հետևել սովորական շախմատային պարտիայի օրինակով. առաջին քայլի համար երկու կողմերն ունեն 400 տարբերակ, երկրորդի համար՝ ևս 676, երրորդի համար՝ ևս 576։ Այսպիսով, պարտիայի ընդամենը 3-րդ քայլին գոյություն ունի պարտիաների 400*676*576≈155 մլն տարբերակ։ Եթե բացառենք ակնհայտ հիմար քայլերը, ապա այդ թիվը կարող է կրճատվել 10-20 տոկոսով։
Շենոնի թվի հաշվարկը նկարագրված է «Համակարգչի ծրագրավորում շախմատ խաղալու համար» աշխատության մեջ (անգլ.՝ «Programming a Computer for Playing Chess»), որը տպագրվել է 1950 թվականի մարտին «Philosophical Magazine» ամսագրում և դարձել համակարգչային շախմատի՝ որպես դիսցիպլինի զարգացման հիմնարար աշխատություններից մեկը։ Հաշվարկը հիմնված էր այն ենթադրության վրա, որ յուրաքանչյուր խաղ տևում է միջինը 40 քայլ, և յուրաքանչյուր քայլին խաղացողն ընտրություն է կատարում միջինը 30 տարբերակից։ Համեմատության համար նշենք, որ դիտարկելի տիեզերքում ատոմների թիվը, ըստ տարբեր գնահատականների, 
  
    
      
        
          10
          
            79
          
        
      
    
    {\displaystyle 10^{79}}
  -ից 
  
    
      
        
          10
          
            81
          
        
      
    
    {\displaystyle 10^{81}}
   է, այսինքն՝ 
  
    
      
        
          10
          
            40
          
        
      
    
    {\displaystyle 10^{40}}
   անգամ փոքր է Շենոնի թվից։
Բացի այդ, Շենոնը հաշվարկել է նաև հնարավոր դիրքերի քանակը, որը մոտավորապես հավասար է.

  
    
      
        
          
            
              64
              !
            
            
              32
              !
              ⋅
              
                
                  8
                  !
                
                
                  2
                
              
              ⋅
              
                
                  2
                  !
                
                
                  6
                
              
            
          
        
        ≈
        
          10
          
            43
          
        
      
    
    {\displaystyle {\frac {64!}{32!\cdot {8!}^{2}\cdot {2!}^{6}}}\approx 10^{43}}
  Այս թիվը, սակայն, ներառում է նաև խաղի կանոններով բացառված և, հետևաբար, հնարավոր քայլերի ծառի մեջ անհասանելի իրավիճակներ։ Ներկայում հայտնվել են մի շարք աշխատություններ, որոնք պարզաբանում են կամ նույնիսկ հերքում այս թիվը։


== Ծանոթագրություններ ==


== Գրականություն ==
Claude Shannon Programming a Computer for Playing Chess // Philosophical Magazine. — 1950. — Т. 7/41. — № 314. — С. 256—275. Архивировано из первоисточника 6 Հուլիսի 2010.